આ પ્રસંગે આમંત્રિતોમાંથી ૩૦ લોકોએ સંપૂર્ણ દેહદાન જ્યારે ૪૨ મહેમાનોએ શરીરનાં વિવિધ અંગો દાન કરવા માટેના શપથ લીધા હતા. અગ્નિની સાક્ષીએ થતા સાત ફેરામાં ડૉ. ભેસાણિયાનાં દીકરી ડૉ. ધ્વનિ અને તેમના પતિ ડૉ. જય પંડ્યાએ સમાજને ઉપયોગી સાત શપથ લીધા હતા. જેમાં સ્ત્રી ભ્રૂણહત્યા નહીં કરીએ, જીવતાં સુધી રક્તદાન અને મૃત્યુ બાદ ચક્ષુદાન કરીશું, વ્યસનમુક્ત સમાજ માટે કાર્ય કરીશું, પર્યાવરણની જાળવણી કરીશું, ગામડાંના વિકાસ માટે તથા અનાથ બાળકો માટે કાર્ય કરીશું જેવા સંકલ્પો હતા.